Banská Bystrica, 21.6. 2022

**Vec: Zápisnica zo Zasadnutia Výboru a Dozornej rady Slovenskej spondylochirurgickej spoločnosti SLS (ďalej SSCHS) s prizvaním zástupcov pracovísk so spondylochirurgickým programom,** **ktorá sa uskutočnila  21.6. 2022 v Banskej Bystrici.**

**PROGRAM**:

1. Zahájenie a prezencia zúčastnených členov Výboru a DR SSCHS a prizvaných zástupcov pracovísk (MUDr. Peter Durný, PhD., MPH, MUDr. René Opšenák, PhD.)
2. Register spondylochirurgických výkonov a implantátov (MUDr. Peter Durný, PhD., MPH)
3. Aktualizácia zoznamu ZV – DRG v spolupráci s MZ SR (MUDr. Róbert Rosival, MUDr. Juraj Popluhár, PhD., MBA)
4. Návrh a schválenie nových členov OPS MZ SR pre spondylochirurgiu

1.) Zasadnutie otvoril prezident SSCHS MUDr. Peter Durný, PhD., MPH a zreferoval plánovaný program stretnutia. Zasadnutia sa podľa prezenčnej listiny zúčastnilo celkovo 12 členov Výboru a DR SSCHS a prizvaných zástupcov pracovísk so spondylochirurgickým programom a hlavný odborník MZ SR pre spondylochirurgiu. Účasť prizvaných zástupcov pracovísk so spondylochirurgickým programom bola nedostatočná.

2.) Väčšina zúčastnených vyjadrila súhlas s nevyhnutnosťou vytvorenia registra spondylochirurgických výkonov a implantátov používaných v spondylochirurgii. Najschodnejším riešením je zapojenie sa už do existujúceho medzinárodného registra *Spine Tango EUROSPINE.* Poslaním uvedeného registra je od roku 2002 zhromažďovať údaje od medzinárodných účastníkov o chirurgických a nechirurgických liečebných postupoch ochorení a úrazov chrbtice, na základe ktorých sa verifikuje účinnosť danej liečby a bezpečnosť pre pacienta. Bezpečnostná štruktúra Spine Tango je založená na koncepte distribuovaného servera pozostávajúceho zo siete národných modulov, pričom každý modul slúži ako vlastná databáza. Anonymné lekárske údaje sú uložené v centrálnej databáze na Univerzite v Berne (Švajčiarsko). Register Spine Tango umožňuje vytvorenie databázy údajov pre individuálny výskum, ako aj možnú spoluprácu v rámci medzinárodných štúdií. Toto nastavenie spĺňa najvyššie možné bezpečnostné štandardy. Prístup s rozhraním v angličtine je k dispozícii okamžite, preklad vyžadujú dotazníky určené pre pacientov. V Českej republike sa v súčasnosti realizuje preklad národného modulu do češtiny, ktorý by bol použiteľný aj v podmienkach Slovenskej republiky. Od septembra 2022 je v pláne testovanie prístupu do registra formou demoverzie jednotlivými pracoviskami so spondylochirurgickým programom. Od januára 2023 sa plánuje spustenie registrácie dát reálnych pacientov. Nevyhnutným predpokladom je však súlad s legislatívou Slovenskej republiky a Európskej únie v oblasti ochrany osobných údajov. Všetky pracoviská so spondylochirurgickým programom by preto mali požiadať etické komisie jednotlivých zdravotníckych zaradení o schválenie poskytovania údajov pacientov do medzinárodného registra Spine Tango. Zároveň je nutné doplniť informované súhlasy pacientov so zdravotnou starostlivosťou o súhlas s poskytnutím údajov (demografické údaje, údaje súvisiace so zvolenou terapeutickou modalitou) do uvedeného medzinárodného registra.

3.) Viceprezident SSCHS MUDr. Róbert Rosival predstavil nové logické členenie DRG výkonov používaných v spondylochirurgii. Z pohľadu ortopéda pripomienkoval novú koncepciu MUDr. Juraj Popluhár, PhD., MBA. Výkony sú rozdelené do 4 etiologicko-nozologických skupín:

 1. Degeneratívne ochorenie chrbtice a zápalové spondylopatie

 2. Deformity chrbtice

 3. Úrazy chrbtice

 4. Nádorové ochorenia chrbtice

Každej skupine sú priradené medicínske služby, kde sa používa väčšinou členenie na základe anatomických oblastí chrbtice - C-C prechod, subaxiálna krčná chrbtica, Th-L segment, os sacrum, kostrč a sakroiliakálne skĺbenie (v prípade deformít je členenie medicínskej služby na základe veku a etiológie deformity). Každá medicínska služba má skupiny výkonov, ktoré pozostávajú z jednotlivých zdravotných výkonov DRG s konkrétnym alfanumerickým kódom. Tento nový koncept bol následne plne akceptovaný MZ. Uvedené rozdelenie bude zverejnené na webovej stránke SSCHS – *spine.sk*

Do konca augusta 2022 je potrebné pre MZ SR doplniť a upraviť jednotlivé DRG výkony. V rámci skupiny *Degeneratívne ochorenie chrbtice a zápalové spondylopatie* boli úpravou DRG kódov poverení: MUDr. Róbert Rosival, MUDr. René Opšenák, PhD. a MUDr. Peter Filko. V rámci skupiny *Úrazy chrbtice* boli úpravou DRG kódov poverení: MUDr. Michal Božík, MUDr. Martin Holas, MUDr. Juraj Sváč a MUDr. Michal Magala, PhD., MPH. DRG-kódy v rámci *Deformít chrbtice* upravia: MUDr. Juraj Popluhár, PhD., MBA a MUDr. Miloš Hartel. DRG-kódy v rámci skupiny *Nádorové ochorenia chrbtice* upravia: MUDr. Juraj Horváth, PhD., MUDr. František Pataky, MUDr. Martin Melíšek a MUDr. Michal Božík.

4.) Členstva v Odbornej pracovnej skupine MZ SR pre spondylochirurgiu sa vzdali MUDr. Andrej Džubera, PhD. a MUDr. Ondrej Šedivý. Uznesením Výboru SSCHS boli poverení noví členovia OPS MZ SR pre spondylochirurgiu – MUDr. Peter Durný, PhD., MPH, MUDr. Róbert Rosival a MUDr. Juraj Popluhár, PhD., MBA.

Po vyčerpaní programu bolo Zasadnutie Výboru a DR SSCHS ukončené.

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Kontakty a funkcie novozvolených členov Výboru SSCHS SLS na 2022-2026 :***

**PREZIDENT: MUDr. Peter Durný, PhD., MPH, Neurochirurgická klinika, ÚVN - FN Ružomberok, ul. gen. M. Vesela 21, 034 26 Ružomberok, mobil: +421 911 949 335, tel. 044/4382894,** **durnyp@uvn.sk**

**VICEPREZIDENT+POKLADNÍK: MUDr. Róbert Rosival, Neurochirurgické oddelenie, Fakultná nemocnica s poliklinikou Žilina , V. Spanyola 43, 012 07 Žilina, tel. 041/5110282,** **rosival@fnspza.sk**

**VEDECKÝ SEKRETÁR : MUDr. René Opšenák, PhD., Neurochirurgická klinika JLF UK, Univerzitná nemocnica Martin, Kollárova 2, 036 59 Martin, mobil: +421 904 200 432, tel. 043/4203588,** **opsenak@gmail.com**

**ČLENOVIA VÝBORU:**

**MUDr. Michal Božík, 1. Ortopedicko-traumatologická klinika LF UK, Univerzitná nemocnica Bratislava, Ružinovská 6, 826 06 Bratislava, tel. 02/48234795, e-mail:** **mbozik@nextra.sk**

**MUDr. Juraj Popluhár, PhD. , MBA, Pediatrická ortopédia, Fakultná nemocnica s poliklinikou Žilina , V. Spanyola 43, 012 07 Žilina, tel. 041/5110218,** **juraj.popluhar@fnspza.sk**

**MUDr. František Pataky, Neurochirurgická klinika LF UPJŠ, FNsP L. Pasteura, Tr. SNP 1, 040 11 Košice , tel. 055/6403568, -3501,** **patakyf@gmail.com**

**MUDr. Andrej Džubera, PhD., Neurochirurgická klinika LF SZU, UNsP sv. Michala, a. s., Satinského 1, 835 08 Bratislava tel. 02/32612305,-2308, e-mail:** **dzuberaa@zoznam.sk**

***Kontakty na novozvolených členov Dozornej rady SSCHS SLS na 2022-2026:***

**PREDSEDA DR: MUDr.Kamil Koleják, PhD., MSc. - Neurochirurgická klinika, FNsP Nitra, Špitálska 6, 949 01 Nitra tel. 037/6545665,** **kolejak@fnnitra.sk**

**MUDr. Peter Tisovský, PhD., 1. Ortopedicko-traumatologická klinika LF UK, Univerzitná nemocnica Bratislava, Ružinovská 6, 826 06 Bratislava, tel.: 02/48234300, e-mail:** **tisovskypeter@hotmail.com**

**MUDr. Martin Lajoš, Oddelenie úrazovej chirurgie a JIS, Nemocnica Poprad, Banícka 803, 058 01 Poprad , tel. 052/7125111,** **martin.lajos@nemocnicapp.sk** ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Overil: Zapísal:

MUDr. Peter Durný, PhD., MPH MUDr. René Opšenák, PhD.

 prezident SSCHS vedecký sekretár SSCHS

 MUDr. Róbert Rosival

 viceprezident SSCHS